
Quid ad Scriptorem Thesaurarii.

Scriptoris qui proximus est thesaurario ofncium est prae-
parare rotulos ad scripturam ex pellibus ovinis, non sine causa.
Longitude autem eorum est quanta surgit ex duabus mem-
branis ; non tamen quibuslibet, sed magnis, ad hoc opus ex
industria procuratis : latitude vero paulo plus una expansa
et semis. Regulatis igitur rotulis a summo pene usque
deorsum, et ex utraque parte, lineis a se decenter distantibus,
praenotantur in summo rotuli comitatus et bailliae, de quibus
infra compotus redditur : facto vero modico intervallo quasi
trium vel quatuor digitorum, praescribitur in medio lineae
nomen comitatus de quo primo loco agendum est. Deinde in
capite sequentis lineae nomen vicecomitis depingitur, subse-
quente hoc tenore verborum ; ' Ille vel ille vicecomes reddit
compptum de firma illius vel illius comitatus/ Deinde paulo
post in eadem linea scribitur, (in thesauro/ nee apponitur
aliud nisi consummato compoto, propter urgentem causam,
quae in agendis vicecomitum manifesta est. Deinde in capite
sequentis lineae, quid in eleemosyna et decimis constitutis,
quid etiam in liberatione, de firma comitatus expendatur, ex-
primitur. Post haec in capite lineae inferioris in terns datis
annotantur ea quae regum munificentia contulit ecclesiis, vel
hiis qui eis militarunt, in fundis suis qui coronae annomi-
nantur, quibusdam blanca, quibusdam numero.

D. Movet  me quod dicis quosdam fundos  dari  blancos,
quosdam numero.

M. Prosequamur ad praesens de scriptoris officio ; et in
agendis vicecomitis super hoc, si libet, interroga. Post terras
datas, facto intervallo unius lineae ut videantur etiam ipsa sui
ratione sejuncta, annotantur ea quae jussa sunt de firma
expendi per brevia regis ; quia haec constituta non sunt, sed
casualia ; quaedam etiam, quae sine brevibus _ computantur
per consuetudinem scaccarii, de quibus infra dicetur : et sic
terminatur compotus de corpore comitatus. Post hoc, facto
intervallo quasi sex vel septem linearum, fit compotus de
purpresturis et escaetis sub his verbis ; ' Idem vicecomes
reddit compotum de firma purpresturarum et escaetarum.
Sed et de omnibus firmis maneriorum et de censu nemorum,
quae annuatim 'debentur et solvuntur, post haec suo ordine
compoti coUocantur, exceptis quibusdam civitatibus et^ vilhs
et bailliis, quamm majores compoti sunt; quia constitutas

